Man in hof oor dogter (2) se lyk in plafon | Netwerk24
Man in hof oor dogter (2) se lyk in plafon
'n Man (47) sal Woensdag in die landdroshof in Klerksdorp op aanklagte van moord en ontvoering verskyn nadat die lyk van sy tweejarige dogter in die plafon van sy huis gevind is.
Volgens lt.kol. Amanda Funani, polisiewoordvoerder in Noordwes, het die man sy dogter Donderdag sonder die medewete van sy vriendin in Jouberton gaan haal.
"Die ma was glo in die hospitaal toe hy die kind gaan haal het. Sy is Vrydag ontslaan en het dadelik na die kind begin soek. Sy het Saterdag haar dogtertjie as vermis by die Jouberton-polisiekantoor aangegee.
"Die man is Sondag in hegtenis geneem nadat hy nie kon verduidelik waar sy is nie. 'n Saak van ontvoering is geopen. Die man se bure het die lykie Maandag in sy huis in Alabama naby Klerksdorp gevind toe daar 'n slegte reuk in die huis was. Hulle het onmiddellik die polisie ontbied. Die man, wat reeds in aanhouding was, is van moord aangekla," het Funani gesê.